สวัสดีคะ พอดีวันจับดูบริเวณใต้รักแร้พบก้อนเล็กๆกดโดนแล้วรู้สึกเจ็บนิดหน่อยถ้าไม่โดนหรือไม่จับก็ไม่เจ็บน่ะค่ะอยากทราบว่าเกิดจากอะไรหรือเป็นโรคร้ายแรงมั้ยค่ะ
สวัสดีครับ สำหรับก้อนบริเวณผิวหนัง สามารถเกิดได้จากหลากหลายสาเหตุ เช่น ก้อนเนื้อไขมัน(Lipoma),ก้อนซีสต์(Sebaceous cyst),ต่อมน้ำเหลือง(Lymph node) สำหรับที่บริเวณรักแร้ สาเหตุของก้อนมักจะเกิดจากที่ได้กล่าวไป แต่ที่มีความสำคัญมักเป็นก้อนต่อมน้ำเหลือง ตามปกติต่อมน้ำเหลืองมีขนาดเล็กเเละคลำไม่ได้ ในบางกรณี เช่นมีการอักเสบติดเชื้อ โรคมะเร็งต่อมน้ำเหลือง โรคมะเร็งแพร่กระจายมาที่ต่อมน้ำเหลือง มักทำให้ต่อมน้ำเหลืองมีขนาดโตขึ้น จนคลำได้ ต่อมน้ำเหลืองที่โตจากการติดเชื้อ(Lymphadenitis) จะมีขนาดโต มีอาการแดง เจ็บเวลาสัมผัส ต่อมน้ำเหลืองโตจากโรคมะเร็ง มักมีขนาดใหญ่ แข็งพบหลายก้อนติดๆกัน พบในหลายๆบริเวณ ในสตรีที่มีต่อมน้ำเหลืองบริเวณรักแร้โต สาเหตุที่ต้องระวังคือ โรคมะเร็งเต้านม ซึ่งจะมีก้อนที่บริเวณเต้านม เต้านมผิดรูป หัวนมผิดรูป มีน้ำนมสีผิดปกติไหลออกจากหัวนม ร่วมด้วย อย่างไรก็ตาม การจะวินิจฉัยว่าก้อนนั้นเกิดจากสาเหตุอะไรและรักษาอย่างไร จำเป็นที่จะต้องได้รับการตรวจร่างกาย หรือการตรวจทางห้องแล็ปเพิ่มเดิม แนะนำให้รับการตรวจเพิ่มที่โรงพยาบาล เพื่อรับการตรวจร่างกาย และตรวจอย่างอื่นเพื่อวินิจฉัยและรักษาที่เหมาะสมครับ